laion/Wikipedia-Exotic huggingface dataset:
לשכת המסחר ישראל קפריסין

לשכת המסחר ישראל-קפריסין היא עמותה שהוקמה בשנת 2003, המהווה מסגרת להסכם דו צדדי לקידום והקלה על ניהול יחסים מסחריים וכלכליים בין ישראל לקפריסין. הלשכה משמשת פלטפורמה לעסקים ישראלים וקפריסאים לבניית קשרים, פיתוח שותפויות וגישה למשאבים ושירותים בעלי ערך הקשורים להזדמנויות סחר בינלאומי והשקעות בינלאומיות. כחלק מפעילותה, תומכת הלשכה בנציגויות סחר, מעניקה גישה לנתונים עסקיים ומסייעת לחברות בתהליכי הרחבת פעילותן לקפריסין. לשכת המסחר ישראל-קפריסין נוסדה על ידי עו"ד גד ירדני ב-2003 מתוך שאיפה למצות את המיטב מההזדמנויות העסקיות הגלומות ביחסי ישראל-קפריסין בשל הקרבה הגאוגרפית בין המדינות ולממש את הפוטנציאל הכלכלי של שותפות זו על ידי רקימת שיתופי פעולה חדשים. תחילה, התמקדה הלשכה בחיזוק הקשרים בין קהילות עסקיות בשתי המדינות, במיוחד בתחומים כמו פיננסים, טכנולוגיה ותיירות. עו"ד ירדני כיהן כיו"ר עד 2021, ולאחר מכן עו"ד החליף אותו בתפקידו ליאון אמיראס. במהלך השנים, התרחבה פעילות הלשכה ולה בסיס חברים רחב, הכולל עשרות חברות ממגוון תחומי תעשייה ומכל הגדלים. כינון קשרים עסקיים בין יזמים וחברות מישראל וקפריסין. הנגשת נתונים ותובנות לעסקים ישראלים סביב סוגיות המסחר עם קפריסין. מתן שירותי ייעוץ לחברות ישראליות המעוניינות להקים או להרחיב את פעילותן אל קפריסין. לקדם מיזמים משותפים והזדמנויות השקעה בשתי המדינות. להעניק תמיכה לנציגויות סחר וטיפוח שיתופי פעולה ממשלתיים ומוסדיים. לשכת המסחר ישראל-קפריסין מנוהלת על ידי דירקטוריון וועדת ביקורת המורכבת מאנשי מקצוע ממגוון תחומים וביניהם: עו"ד לאון אמיראס – יו"ר דירקטוריון הלשכה (2021–הווה) עו"ד גד ירדני – מנכ"ל הלשכה ויו"ר הדירקטוריון לשעבר (2003–2021) רו"ח ערן כהן – מנכ"ל לשכת המסחר (2019–הווה) מר רפי דורפמן עו"ד לן יודס מר שאולי כהן רו"ח נמרוד ירון מר אבי ברנד גב' עינת זכריה גב' איילת טופז מר דוד אלקיים אתר האינטרנט הרשמי של לשכת המסחר ישראל קפריסין לשכת המסחר ישראל קפריסין, ברשת החברתית פייסבוק הפודקאסט של לשכת המסחר ישראל קפריסין לשכת המסחר ישראל קפריסין – ההיבט המשפטי בהשקעות בקפריסין, ריאיון בערוץ "Israel-Cyprus Chamber of Commerce", באתר יוטיוב (אורך: 43:29) הושקה לשכת המסחר ישראל – קפריסין במעמד סגן שר התמ"ת, באתר Port2Port, ‏21 בדצמבר 2003 לשכת המסחר ישראל קפריסין – עמוד הבית, באתר לשכת המסחר ישראל קפריסין
טום פיקט

תומאס אוגוסטוס פיקט (באנגלית: Thomas Augustus Pickett‏; 14 באוגוסט 1906 - 7 ביוני 1980), היה עורך דין ופוליטיקאי אמריקאי שכיהן ארבע קדנציות כחבר בית הנבחרים של ארצות הברית וייצג את מחוז הקונגרס ה-7 של טקסס בין השנים 1945 ל-1952. פיקט, שנולד בטראוויס, טקסס, ב-14 באוגוסט 1906, התגורר באיולה לפני שעבר לפלסטין, טקסס עם משפחתו, ולמד בבתי הספר הציבוריים של פלסטין, טקסס. הוא סיים את לימודיו בבית הספר התיכון ב-1923, החל ללמוד בקולג' לעסקים של קונוויי ועבד במשרד עורכי הדין של אביו במשך שנה. בין השנים 1924 ל-1928, פיקט למד באוניברסיטת טקסס באוסטין. הוא למד משפטים והתקבל ללשכת עורכי הדין בטקסס בשנת 1929, ולאחר מכן החל לעסוק בעריכת דין בפלסטין, טקסס. הוא נבחר לתובע המחוזי של מחוז אנדרסון, טקסס, בשנים 1931–1935, ולתובע המחוזי של המחוז השיפוטי השלישי של טקסס, בשנים 1935–1945. ב-1944 הוא ניצח את נשיא בית המשפט המכהן הדמוקרטי נאט פטון בפריימריז והביס את הרפובליקאי ג'. פרין ויליס בבחירות הכלליות. לאחר מכן הוא נבחר כדמוקרטי לקונגרס ה-79 ב-1944, נבחר מחדש ללא התנגדות לשלושת הקונגרסים הבאים, וכיהן מ-3 בינואר 1945 ועד להתפטרותו ב-30 ביוני 1952. בתקופתו בקונגרס, פיקט כיהן בוועדות העבודות הציבוריות, לענייני חיילים משוחררים ומנהלה, עם אינטרסים בפרויקטים של עבודות ציבוריות בנהר נצ'ס, אנג'לינאס וטריניטי, וההשפעות הכלכליות של ארגון מחדש של מסילות הברזל עבור חברת הרכבות אינטרנשיונל-גרייט נורת’רן במחוז אנדרסון. הוא התפטר ממושבו במהלך כהונתו כדי להיות סגן נשיא איגוד הפחם הלאומי מ-1 ביולי 1952 עד 31 במרץ 1961, וסגן נשיא איגוד מסילות הברזל האמריקאיות מ-1 באפריל 1961 עד 30 בנובמבר 1967. לאחר שפרש, הוא התגורר בליסבורג, פלורידה, עד מותו שם ב-7 ביוני 1980. גופתו נשרפה ואפרו נקבר בכנסיית סנט ג'יימס האפיסקופלית. טום פיקט, באתר המדריך הביוגרפי של הקונגרס של ארצות הברית (באנגלית) טום פיקט, באתר "Find a Grave" (באנגלית)
פיליפ אוגריניץ'

פיליפ אוגריניץ' (בגרמנית: Filip Ugrinić, בסרבית: Филип Угринић; נולד ב-5 בינואר 1999 בלוצרן שבשווייץ) הוא כדורגלן שווייצרי המשחק בעמדת הקשר בקבוצת יאנג בויז ברן מליגת העל השווייצרית ובנבחרת שווייץ. אוגריניץ' גדל במחלקות הנוער של קיקרס לוצרן ולוצרן. בשנת 2016 החל לשחק בקבוצה הבוגרת של לוצרן במסגרת ליגת העל השווייצרית, ובסך הכל ערך 119 הופעות ליגה במדי המועדון, בהן הבקיע ארבעה שערים. ב-3 ביולי 2019 הושאל אוגריניץ' לאמן מליגת העל ההולנדית למשך עונת 2019/2020. ב-3 באוגוסט ערך את הופעת הבכורה שלו במועדון, בהפסד 1-0 לחרונינגן במסגרת המחזור הראשון בליגה. בסך הכל ערך 13 הופעות ליגה במהלך תקופת ההשאלה. ב-31 במאי 2022 חתם אוגריניץ' על חוזה לארבע שנים ביאנג בויז ברן מליגת העל השווייצרית. ב-18 בנובמבר 2023 ערך אוגריניץ' את הופעת הבכורה שלו בנבחרת שווייץ, בתיקו 1-1 נגד נבחרת קוסובו במסגרת מוקדמות יורו 2024. לוצרן הגביע השווייצרי (1): 2020/2021 יאנג בויז ברן אליפות שווייץ (2): 2022/2023, 2023/2024 הגביע השווייצרי (1): 2022/2023 פיליפ אוגריניץ', באתר Transfermarkt פיליפ אוגריניץ', באתר Soccerway פיליפ אוגריניץ', באתר WorldFootball.net פיליפ אוגריניץ', באתר FootballDatabase.eu Redaktion zentralplus, Jungtalent Filip Ugrinic bleibt beim FCL, zentralplus, ‏2016-12-04 (בגרמנית (שוויץ)) «Die Jungs wollen es so, jetzt müssen sie da durch», 20 Minuten, ‏2016-10-16 (בגרמנית) Filip Ugrinic verlängert Vertrag beim FCL um ein Jahr – und wird an den FC Emmen ausgeliehen | Luzerner Zeitung, web.archive.org, ‏2021-01-26 Emmen vs. Groningen - 3 August 2019 - Soccerway, int.soccerway.com Filip Ugrinic wechselt zu den Young Boys | NEWS-ARCHIV | BSC YOUNG BOYS - OFFIZIELLE INTERNETSEITE, www.bscyb.ch Switzerland vs. Kosovo - 18 November 2023 - Soccerway, int.soccerway.com
סוהייב דריוש

סוהייב דריוש (בערבית: صهيب دريوش, בתעתיק מדויק: צהיב דריוש, בהולנדית: Couhaib Driouech; נולד ב-17 באפריל 2002 בהולנד) הוא כדורגלן מרוקאי-הולנדי המשחק בעמדת קשר הכנף בקבוצת פ.ס.וו. איינדהובן מליגת העל ההולנדית. דריוש גדל במחלקת הנוער של הירנפיין. ב-12 בספטמבר 2020 ערך את הופעת הבכורה שלו במועדון, בניצחון 2-0 על וילם II במסגרת המחזור הראשון בליגת העל ההולנדית לעונת 2020/2021. בסך הכל ערך חמש הופעות ליגה במדי המועדון. ב-31 באוגוסט 2021 חתם באקסלסיור רוטרדם מליגת המשנה ההולנדית, ובהמשך העפיל עם הקבוצה לליגת העל ההולנדית. בסך הכל שיחק במועדון במשך שלוש עונות, בהן ערך 85 הופעות ליגה והבקיע 12 שערים. ב-7 ביולי 2024 חתם על חוזה לחמש שנים בפ.ס.וו. איינדהובן מליגת העל ההולנדית. ב-4 באוגוסט ערך את הופעת הבכורה שלו במועדון, בהפסד לפיינורד במסגרת מגן יוהאן קרויף. ב-18 באוגוסט ערך את הופעת הבכורה שלו בליגה במדי המועדון, בניצחון 3-1 על הראקלס אלמלו במסגרת המחזור השני לעונת 2024/2025, ובמשחק זה הבקיע את שער הבכורה שלו במועדון. דריוש היה חלק מסגל נבחרת מרוקו עד גיל 23 לטורניר גביע אפריקה לאומות עד גיל 23 בשנת 2023, וזכה עמה בטורניר, בו ערך שתי הופעות. נבחרת מרוקו עד גיל 23 גביע אפריקה לאומות עד גיל 23 (1): 2023 סוהייב דריוש, באתר Transfermarkt סוהייב דריוש, באתר Soccerway סוהייב דריוש, באתר WorldFootball.net סוהייב דריוש, באתר FootballDatabase.eu סוהייב דריוש, באתר ESPN Heerenveen vs. Willem II - 12 September 2020 - Soccerway, int.soccerway.com Excelsior contracteert aanvaller Couhaib Driouech, Excelsior Rotterdam, ‏2021-08-31 (בהולנדית) Transfer | PSV acquires Couhaib Driouech from Excelsior Rotterdam, www.psv.nl, ‏2024-07-07 (באנגלית אמריקאית) PSV vs. Feyenoord - 4 August 2024 - Soccerway, int.soccerway.com Heracles vs. PSV - 18 August 2024 - Soccerway, int.soccerway.com Eugenio Jelmini, Sei bianconeri con le nazionali, Sito ufficiale, ‏2023-06-09 (ב־) morocco-win-maiden-totalenergies-u-23-africa-cup-of-nations-title-with-victory-o, morocco-win-maiden-totalenergies-u-23-africa-cup-of-nations-title-with-victory-o (באנגלית בריטית) Le Maroc remporte la CAN U23 au bout de la prolongation, SOFOOT.com, ‏2023-07-09 (בצרפתית)
היד (פסל)

היד (בספרדית: La mano) הוא פסל עשוי ברונזה של הפסל הקולומביאני פרננדו בוטרו. מאז 1994, הפסל מוצג לציבור במדריד, ספרד. היד שוקלת 500 קילוגרם ועוצבה בצורה שמנמנה, שהיא מאפיין בולט של האמן. הפסל היה אחד מעשרים ואחת תצוגות בתערוכה של עבודות בוטרו בשנת 1994. לאחר הצבעה ציבורית, הפסל "אישה עם מראה"(אנ') קיבל את מרבית הקולות וניתן כמתנה לעיר על ידי האמן. גזבר מדריד, פרננדו לופס אמור, עודד חברות לרכוש יצירות נוספות ולחשוף אותן לציבור. היד נרכשה על ידי טלפוניקה באוקטובר 1994, במחיר של 70 מיליון פסטים ספרדים (כ-420,000 אירו). הגימור המט שלה הפך אותה ליותר מתאימה מאשר תצוגות אחרות להצגה קבועה בחוץ. יצירה נוספת של בוטרו, "חטיפת אירופה", הוצבה בנמל התעופה מדריד-בראחס. באפריל 1995, טלפוניקה השאילה את הפסל לעיר והוא הוצב בשדרות קסטיאנה. העיתון אל פאיס דיווח כי מיקומו נראה כאילו הוא מצביע לעבר פסל הרכיבה של פרנסיסקו פרנקו, אשר עמד אז בכיכר סן חואן דה לה קרוז. מדיה וקבצים בנושא היד בוויקישיתוף "La 'Mano' de Botero 'saludará' a Franco" [Botero's 'Hand' 'will salute' Franco]. El País (בספרדית). 26 באפריל 1995. נבדק ב-8 במרץ 2022. {{cite news}}: (עזרה) Ibabe, Jone (8 במאי 2020). "Un paseo por la escultura pública madrileña: te mostramos las que están entre Atocha y Castellana" [A walk around Madrid's public sculptures: we show you what there is between Atocha and Castellana]. Idealista (בספרדית). נבדק ב-8 במרץ 2022. {{cite news}}: (עזרה) Pérez, Juan Antonio (22 במאי 2013). "Diez esculturas al aire libre en Madrid" [Ten outdoor sculptures in Madrid]. ABC (בספרדית). נבדק ב-8 במרץ 2022. {{cite news}}: (עזרה) "Telefónica cede a Madrid la 'Mano' de Botero" [Telefónica loans Botero's 'Hand' to Madrid]. El País (בספרדית). 14 באוקטובר 1994. נבדק ב-8 במרץ 2022. {{cite news}}: (עזרה)
טולו ארוקודארה

טולוולאסה "טולו" עמנואל ארוקודארה (באנגלית: Toluwalase "Tolu" Emmanuel Arokodare; נולד ב-23 בנובמבר 2000 בלאגוס שבניגריה) הוא כדורגלן ניגרי המשחק בעמדת החלוץ בקבוצת ראסינג גנק מליגת העל הבלגית. ארוקודארה גדל באקדמיות קאש, אינטרנשיונל ספורטס, פליינג ספורטס ובוקס טו בוקס FC בניגריה. בחודש יוני 2019 חתם בולמיירה מליגת העל הלטבית, במדיה ערך 32 הופעות ליגה והבקיע 22 שערים. ב-18 בספטמבר 2020 הושאל ארוקודארה לפ.צ. קלן מהבונדסליגה למשך עונת 2020/2021. ב-26 בספטמבר ערך את הופעת הבכורה שלו במועדון, בהפסד 1-0 לארמיניה בילפלד במסגרת המחזור השני בליגה. הוא ערך עשר הופעות ליגה במהלך תקופת ההשאלה, בהן לא הבקיע אף שער. ב-28 ביוני 2021 הושאל ארוקודארה לאמיין מליגת המשנה הצרפתית למשך עונה וחצי. הוא ערך 55 הופעות ליגה במהלך תקופת ההשאלה, בהן הבקיע 14 שערים. ב-31 בינואר 2023 חתם ארוקודארה על חוזה לארבע שנים וחצי בראסינג גנק מליגת העל הבלגית. ב-5 בפברואר ערך את הופעת הבכורה שלו במועדון, בניצחון 3-2 על גנט במסגרת המחזור ה-24 בליגה לעונת 2022/2023, בו הבקיע את שער הבכורה שלו במועדון. טולו ארוקודארה, באתר Transfermarkt טולו ארוקודארה, באתר Soccerway טולו ארוקודארה, באתר WorldFootball.net טולו ארוקודארה, באתר FootballDatabase.eu Arminia Bielefeld - 1. FC Köln 1:0 (Bundesliga 2020/2021, 2. Round), worldfootball.net (באנגלית) Arminia Bielefeld vs. FC Cologne - 26 September 2020 - Soccerway, int.soccerway.com Amiens SC Football - Toluwalase Arokodare est amiénois !, Amiens SC Football (בצרפתית) Gent vs. Genk - 5 February 2023 - Soccerway, int.soccerway.com
ליבאיא

לִבָּאיָא (בערבית: لبايا) הוא כפר שיעי בלבנון, ששייך לנפת מערב הבקאע במחוז אל-בקאע. הכפר שוכן בנפת מערב הבקאע, קרוב לגבול נפת א-נבטיה, בגובה ממוצע של 1,300 מטרים מעל פני הים, כ-6 קילומטרים דרומית למזרעת א-שמיס (مزرعة الشميس), כ-5 קילומטרים מזרחית ליוחמור. לִבָּאיָא היא מילה בשפה הסורית, שפירושה: אמיצים, בעלי כוח ויכולת. בנוסף, חוקרים שביקרו באזור כתבו שהמקום נקרא כך משום שהוא היה "לב" המטרופולין שהשתרע באזור בתקופות עתיקות. בחלקו המזרחי של הכפר ישנם שרידי מקדש רומי שסווג על ידי הארכאולוג הבריטי ג'ורג' פרנסיס טיילור (אנ') כאחד ממקדשי הר החרמון (אנ'). בשנת 1838, עלי סמית' ציין את אוכלוסיית ליבאיא כמתואלים. במסגרת מלחמת חרבות ברזל תקף צה"ל מטרות חזבאללה בכפר ובסביבתו. בשנת 2014 היו רשומים בכפר 3,068 בוגרים בעלי זכות בחירה לפרלמנט הלבנוני, מהם כ-99.5% שיעים. Libbaya Temple | Archiqoo, archiqoo.com Taylor, George, The Roman temples of Lebanon; a pictorial guide, 1967, עמ' 138 الجزيرة: غارات إسرائيلية على محيط بلدات لبايا وسحمر ومشغرة والقرعون في البقاع الغربي شرقي لبنان, www.vdlnews.com أسماء العائلات في بلدة لبايا، قضاء البقاع الغربي، محافظة البقاع في لبنان, إعْرَفْ لبنان (באנגלית) ערך זה הוא קצרמר בנושא לבנון. אתם מוזמנים לתרום לוויקיפדיה ולהרחיב אותו.
אופל: סיפורו של כריסטיאן

אופל: סיפורו של כריסטיאן הוא ספר החמישי בסדרת חמישים גוונים והשני בסדרת סיפורו של כריסטיאן. הספר עוקב אחר עלילת הספר חמישים גוונים של אופל אך מנקודת מבטו של כריסטיאן. בספטמבר 2016 הודיעה אי. אל. ג'יימס כי היא כותבת את הספר. הוא יצא לאור ב-28 בנובמבר 2017 בהוצאת Vintage. המהדורה העברית של הספר יצאה לאור בשנת 2018 בהוצאת ידיעות ספרים, בתרגומה של חניתה יקיר. חמישים גוונים של אופל חמישים גוונים של אופל (סרט) אתר האינטרנט הרשמי של אופל: סיפורו של כריסטיאן (באנגלית) אופל: סיפורו של כריסטיאן באתר הספרייה הלאומית אי. אל. ג'יימס, Good morning, all, www.facebook.com, ‏10 בספטמבר 2016 נוריתה - מבט אל ספרים וסדרות בגובה העיניים, אופל, ‏25/01/2018
מעלית הסירות נידרפינוב

מעלית הסירות של נידרפינוב היא מעלית סירות הפועלת בגרמניה, ושוכנת על תעלת אודר-האוול ליד העיירה נידרפינוב בברנדנבורג. הפרש הגובה בין שני צידי המעלית הוא 36 מטר. ב-17 ביוני 1914 נפתחה תעלת השיט הגדולה בין ברלין לשטטין אשר על חוף הים הבלטי. כדי להתגבר על הפרש הגובה ליד נידרפינוב, נבנו ארבעה תאי שיט ושרידיהם נמצאים עדיין שם. בשל הביקוש הגובר לשימוש בתאי השיט, נבנתה מעלית סירות, אשר מעלה או מורידה תיבה בהדחק של 1,000 טון. הבניה החלה בשנת 1927 והמעלית נחנכה ב-21 במרץ 1934. מימדיה: גובה 60 מ', אורך 94 מ'. זמן מסע - חמש דקות לעומת המעבר דרך 4 תאי השיט שארך מספר שעות. ב-26 בינואר 1939 כבר עברו במעלית 100,000 סירות. בשנתה הראשונה נעו בה 2,832,000 טונות של כלי שיט ומטענים. המעלית עברה שיפוץ כללי ב-1980 וכבלי ההרמה חודשו בשנים 1984/85. כיום תיבת המעלית קצרה מדי לכלי שיט הנעים כשהם רתומים זה לזה (דוברות נגררות למשל) וכן, המעלית מתקרבת לקצה הקיבולת עם כ-11,000 סירות שעוברות בה בכל שנה. בשנת 1997 התקבלה החלטה לבנות מעלית חדשה וגדולה יותר באותו אתר. מעלית נידרפינוב היא יעד תיירותי פופולרי בו מבקרים כ-500,000 איש בשנה. המעלית נבנתה מ-14,000 טון של מסבך פלדה. תעלת אודר-האבל העליונה מתחברת למעלית באמת מים עם קורות פלדה במשקל 4,000 טון. תיבת המעלית שוקלת 4,290 טון כשהיא מלאה והיא תלויה על 256 כבלי פלדה המובלים על גבי גלילים שבצידם השני 192 משקלות שנועדו לאזן את התיבה. גלגלי ההנחיה של המעלית הינם בקוטר של 3.5 מ'. למעלית 4 מנועי מתח ישר מבוקרים המאפשרים הנעה סימטרית באמצעות גיר פינים. לכל מנוע הספק של 55 קילוואט, וביחד 220 קילוואט. בגלל הגידול המתמשך בתנועה בתעלת אודר-הבל, הוחלט ב-1997 כי יש לבנות מעלית חדשה וגדולה יותר לצד הנוכחית. עבודות העפר החלו בסתיו 2006. המעלית החדשה, אשר נבנתה על ידי חברת בילפינגר ברגר ופותחה בשיתוף עם יוהן בונטה, נחנכה באוקטובר 2022. אורך התיבה 125.5 מטרים ורוחבה 15 מטרים. משקלה 2,785 טון (טרה) ו-9,800 טון במעמס מירבי. המידות הפנימיות הן 115 מטרים (126 יארד) אורך × 12.5 מטרים (41 רגל) רוחב × 4.0 מטרים (13.1 רגל) עומק מים. עלות הבניה הייתה 520 מיליון יורו, כמעט פי שניים מהתכנון המקורי. המעלית הישנה תישאר בשימוש עד שנת 2025 לפחות. גלגל פולקרק תא שיט סרטון המסביר ומדגים את מעלית הסירות - באתר יוטיוב "ספינת התעלה התרוממה 118 רגל בחמש דקות", ספטמבר 1930, מדע פופולרי באנגלית Das Original, Berliner Zeitung, 16 October 2006 in German "Neues Schiffshebewerk steht nach 13 Jahren Bauzeit vor der Eröffnung". www.rbb24.de (בגרמנית). נבדק ב-2022-12-17. "BMDV - Jahrhundertbauwerk für den Schiffsverkehr freigegeben". bmdv.bund.de. נבדק ב-2022-12-17. Kuiper, Jeroen (2012). "Verticaal varen". De Ingenieur. Veen Magazines. 124 (10/11): 58–61. ISSN 0020-1146.
כל הארץ דגלים

"כל הארץ דגלים" הוא שיר לכבוד יום העצמאות של מדינת ישראל שכתב רפאל ספורטה והלחין עמנואל עמירן בשנים הראשונות לאחר הקמת המדינה. לאחר הקמת המדינה, כאשר טרם נכתבו שירים ליום העצמאות, יזם ספורטה, יחד עם המלחין עמנואל עמירן, חיבור של עשרה שירים שיצאו לאור בחוברת בשם "מנורה וענפי זית". ביניהם היה השיר, שזכה לפרסום רב, "כל הארץ דגלים". השיר פורסם בספר "בנבל עשור", ירושלים, תשי"ח (1958), לכבוד יום העצמאות העשירי של ישראל, מאז שייך השיר לרפרטואר של שירי יום העצמאות בקרב ילדי ישראל. כל הארץ דגלים עם רוקד גלים גלים, באתר הספרייה הלאומית מילות השיר כל הארץ דגלים, באתר שירונט מילות השיר כל הארץ דגלים, באתר זמרשת כל הארץ דגלים, באתר פרויקט בן-יהודה אקורדים לשיר כל הארץ דגלים, באתר Tab4U כל הארץ דגלים בתרגום לאנגלית, באתר Hebrew Songs שיר מס' 3 מתוך האלבום "שירי חג העצמאות לילדים (1973)", באתר סטריאו ומונו השיר כל הארץ דגלים בביצוע דליה עמיהוד, באתר יוטיוב השיר כל הארץ דגלים בביצוע יפה ירקוני, באתר יוטיוב רפאל ספורטה והוצאת 'תפוח', באתר המפרש, ספרות ילדים כל הארץ דגלים עם רוקד גלים גלים, באתר הספרייה הלאומית
חוות הרוח גאנסו

חוות הרוח גאנסו (בסינית: 甘肃酒泉风电基地, פיניין: Gānsù jiǔquán fēngdiàn jīdì) היא קבוצה של חוות רוח גדולות במערב מחוז גאנסו בסין. פרויקט חוות הרוח של גאנסו ממוקם באזורים מדבריים ליד העיר גקיוקואן בשני יישובים של גואג'ואו וגם ליד העיר יוּמן, במחוז הצפון מערבי של גאנסו, אשר בו שפע של רוחות. בשנת 2015 המתחם פעל בפחות מ-40% ניצול של 8 GW הנוכחיים בהספק מתוכנן של 20 GW. בשנת 2017 קו התמסורת HVDC באורך של 2,383 ק"מ מגיוקואן לחונאן, נכנס לשירות והוא המחבר את המתחם המרוחק לרשת האזורית של חונאן המאפשר ניצול מלא של יכולת הייצור שלו. לאחר 4 שנים של עיכובים, הושלם השלב האחרון של הבנייה, והביא את כושר הייצור הכולל ל-10GW. זוהי למעשה חוות הרוח הגדולה בעולם. מדיה וקבצים בנושא חוות הרוח גאנסו בוויקישיתוף Xinhua: Jiuquan Wind Power Base Completes First Stage (אורכב 07.11.2010 בארכיון Wayback Machine), Xinhua News Agency, November 4, 2010. Retrieved from ChinaDaily.com.cn website January 3, 2013. Hernández, Javier C. (2017). "It Can Power a Small Nation. But This Wind Farm in China Is Mostly Idle". The New York Times (באנגלית אמריקאית). ISSN 0362-4331. ארכיון מ-2017-12-02. נבדק ב-2017-12-02. Vyas, Kashyap (15 בפברואר 2018). "The 11 Biggest Wind Farms and Wind Power Constructions That Reduce Carbon Footprint". Interesting Engineering. ארכיון מ-21 בדצמבר 2018. נבדק ב-2018-12-20. {{cite news}}: (עזרה) Pan, Ersheng; Liu, Siwei; Liu, Jianqin; Qi, Qingru; Guo, Zun (2020). "The state grid corporation of China's practice and outlook for promoting new energy development". Energy Conversion and Economics. 1 (2): 71–80. doi:10.1049/enc2.12007 – via ResearchGate. "Why has China's poorest province just built world's largest wind farm?". SCMP. 9 ביולי 2021. נבדק ב-5 בפברואר 2023. {{cite web}}: (עזרה)
מאיה בכובסקי

מאיה בכובסקי (נולדה ב-13 באוגוסט 1988) היא שחקנית ישראלית. זוכת פרס השחקנית בפסטיבל חיפה הבינלאומי להצגות ילדים לשנת 2014. בכובסקי למדה בילדותה ריקוד והשתתפה בפסטיבלים שונים. ב-2009 סיימה מכינה למשחק בבית הספר למשחק של יורם לוינשטיין בו למדה לאחר מכן במשך 3 שנים. היא בוגרת מחזור 2013. היא למדה גם בסדנאות משחק של ששי סמוכה, משחק מול מצלמה בהנחיית רני בלייר וניתוח טקסט דרמטי של איה קפלן. במהלך לימודי המשחק, השתתפה בתפקיד אורח בסדרה השועלים ב-2010 וב-2015 בסדרת הילדים "הבאגיס" ב-HOT. ב-2017 גילמה את התפקיד הראשי של מיכל בסדרת הטלוויזיה אחותי קפצה כיתה במשך שלוש עונות. בכובסקי הייתה מועמדת לפרס השחקנית הטובה ביותר בסדרה לילדים ונוער בתחרות פרסי הטלוויזיה. שנתיים לאחר מכן השתתפה בהאוצר שלנו בתפקיד נעמי. החל משנת 2024 מגלמת את התפקיד הראשי "שלמוצי דנגור" בסדרה סטודיו אמציה המשודרת בכאן חינוכית. בכובסקי היא שחקנית תיאטרון שהשתתפה בהצגות רבות. ב-2012 השתתפה במחזמר "המצעד" בתפקיד "מונטין" שביים משה קפטן שעלה בתיאטרון הקאמרי ובפסטיבל ישראל. כמו כן, השתתפה בהצגת חנוכה "עולם האש והמים" בקרקס פלורנטין שביים אייל רוזלס, המחזמר "שבלול" בתיאטרון הקיבוץ המבוסס על שירי שלום חנוך ואריק איינשטיין ובהצגה "עובד בשביל שניים" בבית ליסין. בשנת 2014 השתתפה בהצגה "נובח על הירח" בתפקיד "ליידי" שהופיע בפסטיבל חיפה להצגות ילדים, תפקיד שזיכה אותה בפרס השחקנית בפסטיבל. ב-2018 גילמה את התפקידים "אריאן" בהצגה "לצאת מהארון" ואת "מירי" בהצגה "הסודות" בתיאטרון בית ליסין. ב-2020 שיחקה בהצגה "הבמאי, העוזרת וזאת עם הפלפל" בתפקיד שירי. מאיה בכובסקי, ברשת החברתית אינסטגרם מאיה בכובסקי, במיזם "אישים" לתיעוד היצירה הישראלית מאיה בכובסקי, באתר "אידיבי", מאגר הידע העברי לקולנוע ישראלי ועולמי מאיה בכובסקי באתר שח"ם – ארגון השחקנים והשחקניות בישראל מאיה בכובסקי באתר של איילה ברק חגית פורטל, "אותנטיות היא שם המשחק", MEKO-ME מגזין מקומי, 5 ביולי 2019
דייוויד ג'יימסון

דייוויד ג'יימסון (באנגלית: David Jameson;‏ 1723 – 10 ביולי 1793) היה פוליטיקאי אמריקאי מווירג'יניה, שכיהן בתקופות מסוימות כחבר הסנאט של מדינתו, ובשבוע האחרון של נובמבר 1781 כמושל וירג'יניה בפועל. דייוויד ג'יימסון נולד במחוז אסקס שבמושבת וירג'יניה. הוא למד בקולג' ניו ג'רזי (כיום אוניברסיטת פרינסטון). הוא היה סוחר וממציא בולט בעיר יורקטאון. בשנים 1776–1777 הוא כיהן כחבר הסנאט של וירג'יניה, במהלך מלחמת העצמאות של ארצות הברית, ושירת במועצת המושל של מושל המדינה הראשון פטריק הנרי. מ-22 בנובמבר ועד 1 בדצמבר 1781 כיהן ג'יימסון כמושל וירג'יניה בפועל לאחר תום כהונתו של תומאס נלסון הבן ועד השבעתו של בנג'מין הריסון החמישי שנבחר בבחירות. ב-1783 נבחר ג'יימסון שוב לסנאט של וירג'יניה. ג'יימסון היה נשוי למילדרד סמית'. לשניים לא נולדו ילדים. נפטר ב-10 ביולי 1793. דייוויד ג'יימסון באתר אגודת המושלים הלאומית (באנגלית) דייוויד ג'יימסון באתר The Political Graveyard (באנגלית)
איפי ללב שבור

"איפי ללב שבור" הוא המיני-אלבום השני של הזמרת הישראלית אגם בוחבוט. את האלבום הוציאה ב-20 באוגוסט 2024 לאור חברת התקליטים גאגא מיוזיק. קודם ליציאתו לא פורסם אף סינגל מסחרי לקידומו. המיני-אלבום מונה שש רצועות ואורכו עומד על 17 דקות ו-12 שניות. "לא סובלת אותך" מתאר את כאב מפרידה מאהוב שברח והותיר את הדוברת לבד עם זיכרונות כואבים, אכזבה מחלומות שנגוזו, ותחושת אובדן חזקה. השיר השני, "שלוש בלילה", עוסק בקשר עמוק ואינטימי בין שני אנשים, כשהאחד עזב והשני מתקשה להמשיך בלעדיו. הדוברת מתמודדת עם האובדן, ונוסעת בלילה כדי להתרפא רגשית. "הזיות" מבטא כאב עמוק על פרידה קשה מקשר שבו האהבה נגמרה והותירה רק זיכרונות מרירים. הדוברת מתארת איך החלומות והתשוקות הלכו לאיבוד, תוך שהיא נאבקת שלא להיזכר במה שהיה ולהתקדם לעתיד. הרצועה הרביעית, "לא אסלח לך", מתארת כמיהה עמוקה של הדוברת לנוכחותו של אהובה, שנעדר מחייה. היא נאבקת עם תחושת בדידות וריקנות, מחפשת אותו בחלומות ובחיי היומיום, תוך שהיא מחכה שיחזור ויציל אותה מהמצב הנפשי הקשה בו היא שרויה. "זה יגמר בנשיקות" עוסק סביב מערכת יחסים מורכבת ורווית טעויות, בה חשה המבצעת אכזבה מהאינטימיות בינה לבין בן-זוגה, שנותרה ריקה ממשמעות. על-אף החיבור הרגשי שעדיין מורגש בין השניים, היא יודעת שהקשר מזיק ומבקשת שלא להיכנע לפיתוי, בידיעה שזה יוביל שוב לאותן טעויות. הרצועה האחרונה, "לעולם לא תדע", מבטאת תחושת חרטה על סיום מערכת יחסים כואבת, בה בוחבוט עזבה כאשר עוד הייתה אהבה בין השניים. היא מבקשת סליחה על מעשיה, ומודה על השיעור הכואב שקיבלה בעקבות הפרידה. למרות הכאב, היא מבינה שהכול משתנה, גם האהבה שחלפה. הדימוי הוויזואלי של העטיפה משקף היטב את שם האלבום, שכן הפרחים שצומחים מתוך עינה של בוחבוט מסמלים את הכאב הרגשי שמתחבר ליופי ולטבע. המסר של "איפי ללב שבור" מתייחס לשברון הלב, כשהשירים באלבום עוסקים ברגשות עזים ופרידות, וכל זאת מקבל ביטוי חזותי דרך שילוב של עדינות וארשת פניה העצובה של התמונה. הבחירה בשימוש בפרחים – סמל ליופי טבעי ולצמיחה – יחד עם הביטוי של עצב דרך הכיתוב שמתחת לעין, מעניקה לעטיפה אווירה פיוטית ואינטימית. בוחבוט מצליחה להעביר כאן את התחושות המורכבות של אהבה ושברון לב, שעוטפות את נושאיה במיני-אלבום. מילות השיר, באתר שירונט מילות השיר, באתר שירונט מילות השיר, באתר שירונט מילות השיר, באתר שירונט מילות השיר, באתר שירונט